open-index/open-wikipedia-markdown huggingface dataset:
Ladislaus Postumus

**Ladislaus Postumus** (født 22. februar 1440 i Komorn, død 23. november 1457 i Praha) av huset Habsburg var hertug av Østerrike og konge av Böhmen fra 1440 og konge av Ungarn fra 1444. Han ble født etter farens død og ble derfor kalt *Ladislaus Postumus*, eller *Vladislav Postumus* (tsjekkisk *Ladislav Pohrobek*; ungarsk *Utószülött László*).

Ladislaus ble født i Komárom, som sønn av kong Albrecht II av det tysk-romerske rike og Elisabeth av Luxembourg datter av keiser Sigismund av huset Luxembourg.

Mens Østerrike og Böhmen godtok ham som sin hersker ved fødselen vraket den ungarske høyadelen barnekongen, og valgte isteden kong Władysław III av Polen til ungarsk konge som *Vladislav I*. Ladislaus' mor stjal den ungarske kronen og hindret dermed at Vladislav ble kronet i Székesfehérvár, slik tradisjonen krevde.

Etter Vladislavs trolige død i slaget ved Jalowaz i 1444 valgte den ungarske adelen Ladislaus til konge, med János Hunyadi som riksstyrer, mens Georg av Podiebrad ble tsjekkisk regent.

Kongens siste år var preget av strid med familien Hunyadi etter János' død. Ladislaus døde i Praha i 1457, 18 år gammel, trolig av leukemi.

## Referanser


## Eksterne lenker
*
Freddie Prinze jr.

**Freddie James Prinze jr.** (født 1976) er en amerikansk skuespiller og sønn av komiker Freddie Prinze.

Prinze ble kjent som skuespiller på slutten av 1990-tallet og tidlig på 2000-tallet, etter å hatt hovedrollen i flere Hollywood-produksjoner som hovedsakelig var rettet mot tenåringspublikum. Noen av disse filmene er *[[I Know What You Did Last Summer]]* (1997) og oppfølgeren, *[[I Still Know What You Did Last Summer]]* (1998), samt *[[She's All That]]* (fra 1999), *Summer Catch* (2001) og ''Scooby-Doo'' (2002) og oppfølgeren *[[Scooby-Doo 2 - Monstre på frifot]]* fra 2004, samt filmen *[[Kaos i Eventyrland]]* fra 2007.

Prinze har også hatt flere store og små roller i mange forskjellige TV-serier, blant annet komiserien *Friends* og *24*. Han var også medlem av World Wrestling Entertainments kreative team, det han var ansatt som forfatter.

Prinze giftet seg med skuespillerinnen Sarah Michelle Gellar den 1. september 2002 i Puerto Vallarta i Jalisco i sørvest i Mexico. Paret hadde møtt hverandre flere år tidligere, under produksjonen av filmen *I Know What You Did Last Summer* som kom ut i 1997. Det ble rapportert av *[[People Magazine]]* at Prinze og hans kone fikk datteren Charlotte Grace Prinze den 19. september 2009. I september 2012 fikk de sønnen Rocky James Prinze.

## Referanser


## Eksterne lenker
*
Lars Johan Materstvedt

**Lars Johan Materstvedt** (født 26. januar 1960) er professor i filosofi ved NTNU. Han har særlig arbeidet med medisinsk-etiske problemstillinger ved livets slutt, og ble dr.art. i politisk filosofi med en avhandling som drøfter synet på retten til selvbestemmelse (individuell frihet) i den amerikanske filosofen Robert Nozicks libertarianisme (ekstreme liberalisme).

Materstvedt var leder av The Ethics Task Force on Palliative Care and Euthanasia i European Association for Palliative Care (EAPC). Han har sammen med den sveitsiske legen Georg Bosshard skrevet kapitlet om eutanasi og lege-assistert selvmord i *Oxford Textbook of Palliative Medicine* (4. utgave, 2010). Han har også vært medlem av Den nasjonale forskningsetiske komité for medisin og helsefag (NEM).

## Eksterne lenker

* materstvedt.net
Sjøgang

I oseanografi, benyttes **sjøgang** eller **sjø** (sea state) for å beskrive havoverflatens tilstand når det gjelder bølger forårsaket av vind og dønninger.

Sjøgang rapporteres ved visuell observasjon eller ved hjelp av instrumenter som værbøyer, bølgeradar og satellittovervåkning. DNMI utgir bølgevarsler for aktuelle havområder.

## Praktisk bruk
Sjøgang er av betydning for helikoptertrafikken på kontinentalsokkelen siden det påvirker muligheten for å gjøre en sikker nødlanding på havet. Moderne helikoptre er utstyrt med nødflyteutstyr som skal klare å holde helikoptret flytende i opprett stilling i opp til *sjø 6*.

## [[World Meteorological Organization]]s klassifisering av sjøgang med beskrivelse

## Se også

* Beauforts skala
Konfliktåret 1709

## Pågående kriger
* Den store nordiske krig (1700 – 1721)
**Russland, Danmark, Polsklitauiske samveldet og Sachsen på den ene siden
**Sverige og Holstein-Gottorp på den andre siden.
* Den spanske arvefølgekrigen (1701 - 1714)
** Frankrike, Bayern, Köln og Mantova på den ene siden 
** Østerrike, England, Hannover, Nederlandene, Preussen, det tysk-romerske rike og Savoie på den andre siden
* Dronning Annes krig (1702-1713), del av den spanske arvefølgekrigen 
**Frankrike på den ene siden 
**Storbritannia på den andre siden.

## Aktive konflikter
* Emboabaskrigen (1707-1709)

## Hendelser
* 7. januar – Svenske tropper inntar en ukrainsk by etter stormingen av Veprik.
* 28. juni – Slaget ved Poltava var en av de mest betydningsfulle militære sammenstøtene i den store nordiske krig.
* 11. juli – Svensk kapitulasjon uten kamp ved Perevolotsjna.
* 11. september – Hertugen av Marlborough seirer mot Frankrike i slaget ved Malplaquet.
Konfliktåret 1800

## Pågående kriger
*Den franske revolusjonskrigen (1792-1802), andre koalisjonskrigen (1798-1801) 
** Frankrike, franske satellittstater, United Irishmen, United Legions, Danmark-Norge på den ene siden
** Keiserdømmet Østerrike, Preussen, Storbritannia, Det russiske keiserdømmet, franske rojalister, Spania, Kongedømmet Portugal, Kongedømmet Sardinia, Kongedømmet Sicilia, andre italienske stater, Det osmanske rike, De forente Nederlandene på den andre siden
*Den fransk-amerikanske krig (1798-1800)
**USA på den ene siden
**Frankrike på den andre siden.
*Den haitiske revolusjon (1791-1804)
** Haiti på den ene siden.
** Frankrike og De polske legioner på den andre siden.

## Opprør
*Den hvite lotus' opprør (1796-1804)

## Hendelser
*14. juni – Napoleon beseirer Østerrike i slaget ved Marengo.
*3. desember – Erkehertug Johann av Østerrike beseires av franskmennene under Moreau i slaget ved Hohenlinden.

## Fødsler
* 26. oktober – Helmuth von Moltke, tysk greve og generalfeltmarskalk (død 1891)

## Dødsfall
*9. januar – Jean Étienne Championnet, fransk general (født 1762)
*18. mai – Aleksandr Suvorov, russisk feltmarskalk (født 1729)
*21. mai – Carl August Ehrensvärd, svensk sjømilitær og arkitekt (født 1745)
*Samuel Barrington, britisk admiral (født 1729)


Helmuth_Karl_Bernhard_von_Moltke.jpg|Helmuth von Moltke(1800-1891)


## Referanser
Chen Guofu

**Chen Guofu** eller **Chen Kuo-fu** (forenklet kinesisk: 陈果夫, tradisjonell kinesisk: 陳果夫, pinyin: *Chén Guǒfū*; født 5. oktober 1892 i fylket Wuxing – nå i prefekturet Huzhou – i provinsen Zhejiang i Kina, død 25. august 1951 i Taipei), var en kinesisk politiker i Republikken Kina. 

Chen Guofu ble med i Tongmenghui i 1911. Han deltok i både revolusjonen mot Qing-dynastiet og «den annewn revolusjon» mot Yuan Shikai. Han gjenopptok sin politiske karriere i 1924, da han ble utnevnt til medlem av  partiet Kuomintangs sentrale revisjonsgruppe, og ble leder for organisasjonsavdelingen og president for den sentrale finanskomité. Sammen med sin yngre bror Chen Lifu organiserte han CC-klikken (*The Central Club Clique*) i Kuomintang.  Han var formann for provinsregjeringen for Jiangsu fra 1933 til 1937.
Infratek Elsikkerhet

**Infratek Elsikkerhet AS** er et nordisk konsern innen bygging, drifting og sikring av kritisk infrastruktur. Konsernet leverer tjenester innen strømforsyning, jernbanesystemer, fjernvarme, belysning og tekniske høysikkerhetsløsninger. 

Infratek har til sammen rundt 1700 ansatte i Norge, Sverige og Finland, og omsetning i 2011 på 2,9 milliarder kroner.

Frem til 2007 utgjorde Infratek forretningsområde tekniske tjenester i kraftkonsernet Hafslund ASA, da det ble utskilt og børsnotert på Oslo Børs den 5. desember 2007. I 2009 gikk selskapet fra 1000 ansatte til 2000 ansatte og nordisk tilstedeværelse gjennom kjøpet av entreprenørvirksomheten til kraftkonsernet Fortum i Norge, Sverige og Finland. Infratek rendyrket i 2009 virksomheten gjennom salget av konsernets vaktvirksomhet.

I 2017 ble Infratek Elsikkerhet kjøpt opp av Vinci Énergies, og i 2022 endret firmaet navn til Omexeon Elsikkerhet.

## Referanser


## Eksterne lenker
*
Jobzone

**Jobzone** er et bemanningsselskap grunnlagt i 2002 av Tom Rune Graarud og Øyvind Henriksen.

Jobzone AS består av Jobzone Norge, Jobzone Tech, HR-huset, Nordic Care og Podium. 

Jobzone er revidert arbeidsgiver.

## Referanser


## Eksterne lenker
* Jobzone Norge
* Jobzone ab
Laksvatn

**Laksvatn** er ei bygd i Balsfjord kommune i Troms. Den ligger ved Laksvatnbukta på østsida av Balsfjorden, rundt 20 kilometer nordvest for Nordkjosbotn.

Europavei 8 passerer gjennom bygda. Fra Laksvatn går også Fv293 nordøstover til Lakselvbukt og Jøvik ved Ullsfjorden.

## Referanser
Kantornes

**Kantornes** er ei grend i Balsfjord kommune i Troms. Den ligger på østsida av Balsfjorden, rundt 3 kilometer vest for Laksvatn.

Europavei 8 passerer gjennom bygda. Fra Kantornes går også Fv294 videre nordvestover langs østsida av Balsfjorden.

## Referanser
Ban Zhao

**Ban Zhao** (tradisjonell kinesisk: 班昭, pinyin: *Bān Zhāo*, født 45? i Anling i Shaanxi i Kina, død 116?) var en kinesisk hoffdame, forfatter og historiker som i år 111 ferdigstilte *[[Hanshu]]*, en historikekrønike i 100 kapittel om Det vestre hanriket.

Ban Zhao var datter av historikeren Ban Biao, som var den som påbegynte arbeidet med *Hanshu* innen han døde. Ban Zhao er den første kjente kvinnelige kinesiske historikeren. 

En krater på planeten Venus er oppkalt etter Ban Zhao.

## Referanser


## Litteratur
* 
* 
*Perkins, Dorothy (2000). *Encyclopedia of China: The Essential Reference to China, Its History and Culture*. First edition (1999) Dorothy Perkins and Roundtable Press. First paperback edition (2000) Roundtable Press, New York, N.Y.  (hc);  (pbk).
* 

## Eksterne lenker
* Liu Xiaolin: Ban Zhao (Shanghai Daily, 3. september 2017)
Chen Lifu

**Chen Lifu** eller **Chen Li-fu** (tradisjonell kinesisk: 陳立夫, forenklet kinesisk: 陈立夫, pinyin: *Chén Lìfū*; født 1900 i fylket Wuxing i prefekturet Huzhou i provinsen Zhejiang i Kina, død 8. februar 2001 i Taipei) var en ledende antikommunistisk politiker i Republikken Kina. 

## Liv og virke
### Bakgrunn
Chen og hans eldre bror Chen Guofu var nevøer til Chen Qimei, som inntil han ble snikmyrdet på ordre av krigsherren Yuan Shikai i 1916 var en av den fremtidige Kuomintanglederen Chiang Kai-sheks mentorer.

### Politiker
Chenbrødrene ble ledende innen det Chiang-dominerte Kuomintangpartiet og grunnla en egen hemmelig gruppering som er blitt kjent etter sin (engelskbaserte) betegnelse CC-klikken (*CC clique).*

CC-klikken plasserte sine folk i strategiske posisjoner i partiet og regjeringsmaskineriet, med det resultat at den fikk en dominerende innflytelse innen byråkrati, utdannelsesorganisasjoner, ungdomsorganisasjonen og fagforeninger. Brødrene kontrollerte dessuten KMTs sentrale byrå for etterforskning og statistikk, en av Chiang Kai-sheks to viktigste hemmelige politienheter.

Chen Lifu, som hadde studert gruvedrift ved University of Pittsburgh i USA. men aldri hadde virket innen dette arbeidsfeltet, ble Chiangs personlige sekretær i en alder av 27 år, og to år etter Kuomintangs generalsekretær. Han var undervisningsminister under det meste av den kinesiske borgerkrig, og benyttet seg av det hemmelige politi for å holde strikt kontroll med og sikre den ideologiske linje blant intellektuelle og studenter. Ved flere anledninger prøvde Chen å få Chiang til en endelig utslettende kampanje mot kommunistene, noe han anså som den eneste måten å få slutt på borgerkrigen, og han var sterk mortstander av USAs meglingsforsøk. 

Chen skal ha vært den som i 1937 klarte å få arrangert hjemkomsten av generalissimoens sønn, Chiang Ching-kuo, som hadde studert i Sovjetunionen, og fikk ham til å slutte seg til Kuomintang. Chen stod den ti år yngre Chiang Ching-kuo nær, helt siden skoledagene i Shanghai. 

Chens sterke innflytelse på Chiang Kai-shek og hans sønn begynte å avta etter at nasjonalistene trakk seg tilbake til Taiwan etter den kommunistiske seier i Kina i 1949. Han forble medlem av Kuomintangs evalueringskommisjon, men fikk ingen høyere stillinger i regjeringen. 

Chen forsøkte sammen med andre i Kuomintangs konservative fløy forgjeves å forhindre at reformisten Lee Teng-hui overtok etter Chiang Ching-kuo som statspresident og som leder for partiet. Han fikk ikke desto mindre fortsette som en av presidentens rådgivere til 1996. Samme år utfgav han sine memoarer, hvori han beskrev en lang rekke episoder fra sin glanstid ved Chiang Kai-sheks side.

## Referanser
Stakkevollan

**Stakkevollan** er en bydel i Tromsø. Den ligger nordøst på Tromsøya, rundt 5&nbsp;km nord for Tromsø sentrum og 2&nbsp;km nord for Universitetet i Tromsø og Universitetssykehuset Nord-Norge. Bydelen grenser til Hamna, Gimle og Skattøra.

Storparten av bebyggelsen på Stakkevollan ble bygd i 1980-årene, og består hovedsakelig av terrasserte rekkehus. Det er syv borettslag i bydelen, Sørlia, Utsikten, Skattøra, Rundvannet, Brattbakken, Varden og Knausen, i tillegg til en rekke studentboliger.

På Stakkevollan finner man tjenester som dagligvarebutikk, legekontor, fritidsklubb, barnehager og barneskole. Kommunen drev tidligere en svømmehall i bydelen, som ble lagt ned høsten 2019 da Tromsøbadet åpnet.

Bydelen inngår i barneskolekrets Stakkevollan og ungdomsskolekrets Grønnåsen.

Stakkevollan idrettsforening har tilhold i bydelen og spiller på Stakkevollan kunstgress.  I bydelen er det også en innendørshall, og kunstgresshallen Bobla.

Tromsøyas høyeste topp, Vardentoppen, ligger i Tromsømarka mellom Stakkevollan og Hamna. Lysløypa kobler bydelen til mange populære turmål i Tromsømarka, deriblant Vardentoppen, skihytta, Rundvannet og Langvannet, og videre sørover på Tromsøya.

Bussrutene 20, X32, 33, 34 og 42 trafikkerer bydelen.

## Se også
* Bydeler i Tromsø

## Referanser


## Eksterne lenker
*
Jernbanekommisjonen

**Den kongelige Jernbanekommisjonen** ble nedsatt 16. juni 1845 av statsråd Fredrik Stang for å utrede «et Communicationsanlæg kan istandbringes til Forbindelse mellom Christiania, Øieren og Mjøsen». Med var amtmann Erik Røring Møinichen, oberst Balthazar Nicolai Garben, professor Anton Martin Schweigaard, ingeniørløytnant Georg Ræder og grosserer Hans Gulbranson.   Den underkjente først en utredning fra den engelske Robert Stephenson som ville bygge og drive, men la Norge betale 1/3 av totalkostnadene på 1,9 millioner spesiedaler. I stedet ville kommisjonen heller for at landet skulle bygge selv, men utbygging ble utsatt grunnet internasjonal usikkerhet og lånebetingelsene.  I 1875 foreslo den utbygging til Valdres. Med var  Ole Jacob Broch leder og Carsten Smith (1817–1884). Den fremla jernbaneplanen av 1923.
En ny jernbanekommisjon av 1949, ledet av Sverre Johan Iversen, la frem sin innstilling i 1953.
Her var Fridtjov Isachsen med.

## Referanser
Trangen

**Trangen** er et daldrag mellom Kjellåsen og Butteråsen i Åsnes kommune, Solør i Innlandet. Stedet er kjent for kampene her i krigen mot svenskene i 1809.

Gjennom Trangen gikk et far av de vinterveiene som kom østfra Finnskogen ned mot bygda i Åsnes. Her kom den 25. april 1808 en bataljon svenske soldater under ledelse av oberst Gahn. De gikk i et norsk bakhold og hele den svenske styrken måtte etter en kort, men dramatisk kamp overgi seg.

## Navnet
Navnet er bestemt form av *trong* 'bergpass, trang sti, snevring'. (Opprinnelig bygdeuttale var ['trången]).

## Se også
* Slaget ved Trangen

## Referanser
Konfliktåret 1710

## Pågående kriger
### Den store nordiske krig
* Den store nordiske krig (1700–1721)
**Russland, Danmark, Polsklitauiske samveldet og Sachsen på den ene siden
**Sverige og Holstein-Gottorp på den andre siden.
*Den russisk-tyrkiske krig (1710–1711), del av den store nordiske krig
** Tsar-Russland på den ene siden
** Det osmanske rike på den andre siden.

### Den spanske arvefølgekrigen
* Den spanske arvefølgekrigen (1701–1714)
** Frankrike, Bayern, Köln og Mantova på den ene siden 
** Østerrike, England, Hannover, Nederlandene, Preussen, det tysk-romerske rike og Savoie på den andre siden
* Dronning Annes krig (1702–1713), del av den spanske arvefølgekrigen 
**Frankrike på den ene siden 
**Storbritannia på den andre siden.

## Hendelser
*23. januar &ndash; Trefningen ved Fjälkinge: Dansk seier i et slag under elleveårskrigen, som del av den store nordiske krig
*10. mars &ndash; Slaget ved Helsingborg: Avgjørende svensk seier slag under den store nordiske krig
*4. oktober &ndash; Slaget i Køge bukt: Slag uten noen seierherre under elleveårskrigen, som del av den store nordiske krig
Elvis at Sun

***Elvis at Sun*** er et samlealbum med Elvis Presley, utgitt den 22. juni 2004.

## Sporliste
# «Harbor Lights»
# «I Love You Because»
# «That's All Right»
# «Blue Moon of Kentucky»
# «Blue Moon»
# «Tomorrow Night»
# «I'll Never Let You Go (Lil' Darlin')»
# «Just Because»
# «Good Rockin' Tonight»
# «I Don't Care If the Sun Don't Shine»
# «Milkcow Blues Boogie»
# «You're a Heartbreaker»
# «I'm Left You're Right, She's Gone» (sakte versjon)
# «I'm Left You're Right, She's Gone»
# «Baby Let's Play House»
# «I Forgot to Remember to Forget»
# «Mystery Train»
# «Trying to Get to You»
# «When It Rains It Really Pours»

## Eksterne lenker
*
Lakselvtindan

**Lakselvtindan** er et fjellmassiv i Tromsø kommune i Troms. Det er en del av Lyngsalpan og ligger sørøst for bygda Lakselvbukt. Lakselvtindan inneholder ti topper på over 1 000 moh, hvorav den den høyeste toppen er Store Lakselvtinden med en høyde på 1&nbsp;616 moh.

## Referanser


## Eksterne lenker
*
Kliniker

**Kliniker** er en lege som arbeider direkte med pasienter, som arbeider klinisk, i motsetning til å arbeide i et laboratorium eller med administrasjon.

## Referanser
Elvis the King

***Elvis the King*** er en samleboks med Elvis Presley, utgitt den 13. august 2007.

## Sporliste
### Disk 1
# «Suspicious Minds»
# «Blue Suede Shoes»
# «Jailhouse Rock»
# «Love Me Tender»
# «Don't Be Cruel»
# «King Creole»
# «Hard Headed Woman»
# «All Shook Up»
# «Hound Dog»
# «Too Much»
# «Heartbreak Hotel»
# «(Let Me Be Your) Teddy Bear»
# «Good Rockin' Tonight»
# «That's All Right»
# «One Night»
# «(Now and Then There's) A Fool Such as I»
# «A Big Hunk O'Love»
# «Wear My Ring Around Your Neck»
# «Crying in the Chapel»
# «Stuck on You»
# «Kentucky Rain»
# «Viva Las Vegas»
# «Devil in Disguise»
# «Guitar Man»
# «A Little Less Conversation»
### Disk 2
# «Mystery Train»
# «Love Me»
# «In the Ghetto»
# «Burning Love»
# «Always on My Mind»
# «The Wonder of You»
# «I Just Can't Help Believin'»
# «I Want to Be Free»
# «You Don't Have to Say You Love Me»
# «An American Trilogy»
# «Are You Lonesome Tonight?»
# «Can't Help Falling in Love»
# «Rock a Hula Baby»
# «Return to Sender»
# «Don't»
# «(Marie's the Name) His Latest Flame»
# «Good Luck Charm»
# «Surrender»
# «She's Not You»
# «A Mess of Blues»
# «It's Now or Never»
# «Fever»
# «Moody Blue»
# «Way Down»
# «My Way»
# «If I Can Dream»
George V Land

**George V Land** er den sektoren av det antarktiske kontinent som ligger mellom Point Alden ved 142°02'Ø og Cape Hudson ved 153°45'Ø. George V Land grenser mot Victoria Land i øst og Terre Adélie i vest og ligger i Australias kravområde i Antarktis, Australian Antarctic Territory.

Kysten av George V Land, **George V Coast**, ble utforsket av den australasiatiske antarktisekspedisjonen 1911–14 under ledelse av  Douglas Mawson som oppkalte den etter Georg V av Storbritannia.

## Kilder
* Katalognr. 5254/18307
Werner Werenskjold

:*Se annet sted for geografen [[Werner Werenskiold (1883–1961)]]*
 
**Werner Nilsen Werenskjold** (født 22. april 1831 i Drammen, død 20. oktober 1908) var en norsk målmann, kjent for sine telemål og sin tid på Samlaget fra 1868.  Dette var i tiden etter Ivar Aasen kom med sitt mål. I det private var han utdannet jurist og jobbet som sakfører 1854-56, var kopist i Kirkedepartementet. Fra 1878 til 1897 jobbet han i Finansdepartementet.
## Utgivelser
* 
* 
* 
* 
## Referanser
Camilla Hott Johansen

**Camilla Hott Johansen** (født 15. oktober 1969) er en norsk terrengsyklist innen grenen rundbane, terrengløper og skiløper.

## Meritter

;2008
:Nordisk mester maraton

## Referanser
Ban Biao

**Ban Biao** (kinesisk: 班彪, pinyin: pinyin: *Bān Biāo*, Wade-Giles: *Pan Piao*, født år 3 i det som nå er Xianyang i provinsen Shaanxi i Kina, død år 54, stilnavn **Shupi** 叔皮), var en kinesisk historiker under Handynastiet. 

Ban Biao begynte sammenstillingen av historiekrøniken *[[Hanshu]]*, som ble sluttført av hans barn, sønnen Ban Gu og så datteren Ban Zhao. Deres bror, Ban Chao, var en ledende general som også bidro til arbeidet.

## Referanser
Liste over gater i Arendal sentrum

**Liste over gater i Arendal sentrum** er en alfabetisk liste over gater i sentrum av Arendal by.

*Bendiksklev
*Fjellgaten
*Friergangen
*Friholmsgaten
*Grensen
*Havnegaten
*Kirkegaten
*Klevgaten
*Langbryggen
*Malmbryggen
*Munkegaten
*Nedre Tyholmsvei
*Nesbakken
*Nygaten
*Peder Thomassons gate
*Rådhusgaten
*Strandgaten
*Teaterplassen
*Tollbodgaten
*Torvet
*Torvgaten
*Vesterveien
*Vestregate
*Østregate
Fisketorp

**Fisketorp** er en bygd i Munkedal kommune i Västra Götalands län i Sverige. I Fisketorp ligger Hede Kyrka, en trekirke i gotisk stil fra 1887.

Villmarksområdet Kynnefjäll ligger vest for Fisketorp.

Vindpark Brattön ligger like øst for Fisketorp. Den var planlagt med inntil 10 vindturbiner á 2,5 MW med byggestart i 2011.

## Referanser
The Tallest Man on Earth

**The Tallest Man on Earth** er artistnavnet til den svenske sangeren og gitaristen **Kristian Matsson**, som lager folk-musikk på engelsk. Artistnavnet har ingen spesiell mening, men var noe han «fant på».  

Han kommer fra Leksand i Dalarnas län og startet solokarrieren i 2006 etter at han tidligere var sanger i indiebandet Montezumas. I 2008 fikk han et internasjonalt gjennombrudd med albumet *[[Shallow Grave]]*, som fikk god i kritikk av musikknettstedet Pitchfork Media. Han var supportartist på Bon Ivers turne, og har turnert i USA, Europa og Australia. I april 2010 kom albumet *[[The Wild Hunt]]* ut på plateselskapet Dead Oceans. I 2015 kom albumet *Dark Bird Is Home,* som er det første albumet han har gitt ut med band.

## Diskografi
### Album
* *Shallow Grave* (Gravitation, Mexican Summer, 5. mars 2008)
* *The Wild Hunt* (Dead Oceans, Gravitation, 13. april 2010)
* *There's No Leaving Now* (Dead Oceans, Gravitations, 11. juni 2012)
* *Dark Bird Is Home* (Dead Oceans, Gravitations, 12. mai 2015)
* *I Love You. It's a Fever Dream* (Birds Records, 2019)

### EP-er
* *The Tallest Man on Earth* (Gravitation, 31. desember 2006)
* *Sometimes the Blues Is Just a Passing Bird* (Dead Oceans, 6. september 2010)
**The Tallest Man On Earth with yMusic* (Birds Records, 2017)
**When The Bird Sees The Solid Ground* (Birds Records, 2018)

## Referanser


## Eksterne lenker
* 
* 
* 
* Plateselskapets artistside
Viva Las Vegas (album)

***Viva Las Vegas*** er et musikkalbum med Elvis Presley, utgitt i 1964. Albumet ble utgitt på nytt i 2010.

## Sporliste

# «Viva Las Vegas»
# «What'd I Say»
# «If You Think I Don't Need You»
# «I Need Somebody to Lean On»
# «C'mon Everybody»
# «Today Tomorrow and Forever»
# «Night Life»
# «Santa Lucia»
# «Do the Vega»
# «You're the Boss»
# «The Yellow Rose of Texas/The Eyes of Texas»
# «The Lady Loves Me»

## EP
En musikk-EP med utvalg og samme tittel utgitt i mai 1964, innspilt i juli 1963.

### Sporliste
# «If You Think I Don't Need You»
# «I Need Somebody to Lean On»
# «C'mon Everybody»
# «Today, Tomorrow, and Forever»
Forneselva

**Forneselva** (nordsamisk: *Jiekŋajohka*) er ei elv i Tromsø kommune i Troms. Den har utspring i Lyngsalpan sør for Kjosen, og renner mot nord til den munner ut i Kjosen ved Fornes, 3&nbsp;km øst for Jøvik. Elva er  lang, og har et nedbørfelt på . Middelvannføringen ved munningen er .

Forneselva har to hovedtilløp. Det lengste kommer fra Fornesdalsvatnet øverst i Fornesdalen, mens det andre og mest vannrike kommer fra Fornesbreen. Ved munningen ligger store grusavsetninger, som blir utnyttet i et av fylkets største grustak.

I desember 2010 ble Fjellkraft Forneselva AS gitt konsesjon for utbygging av Forneselva kraftverk. Kraftverket vil utnytte fallet i elva fra kote 118 til kote 2 ved munningen, og vil få en årlig produksjon på . Inntaket ligger like utenfor grensa til Lyngsalpan landskapsvernområde.

## Referanser
Beate Myrvold

**Beate Myrvold** (født 22. juli 1982 i Bærum) er en norsk kvinnelig fotballspiller. I toppfotballen spilte hun hele sin karriere i Røa.

Myrvold begynte karrieren i Jutul IL, men kom over til Røa i midten av 1999-sesongen. På det daværende tidspunkt spilte Røa i 1. divisjon. Myrvold debuterte mot Gjelleråsen, og spilte hele kampen. I de to neste kampene scoret Beate Myrvold tre mål, og ble dermed fast i laget ut sesongen. I løpet av de tre første kampene i 2000-sesongen markerte Myrvold seg med fem mål og tre gule kort. Myrvold scoret til sammen 19 mål i opprykkssesongen, og var dermed lagets toppscorer. 2001-sesongen ble hard for både henne og resten av laget. Myrvold markerte seg som Røas første målscorer i Toppserien med et reduseringsmål mot Trondheims-Ørn. Myrvold spilte 15 av de 21 obligatoriske kampene, og scoret fire mål, noe som holdt til en delt andreplass på Røas toppscorerliste, ett mål bak Siri Nordby, som da spilte spiss. De to påfølgende sesongene var Myrvold i stor grad i kamp om plassen, og det ble flere kamper fra start eller byttet ut rett etter pause. På tross av en relativt beskjeden 2003-sesong, ble Myrvold tatt ut på U21-landslaget til åpent nordisk mesterskap. 

2004-sesongen var imidlertid Myrvolds store gjennombrudd i Toppserien. Med ni mål på nitten kamper ble hun toppscorer og en av de faste spilleren, ettersom det ble stadig færre utskiftninger. Myrvold kronet sesongen ved å sette inn 2-0 i cupfinalen mot Asker, i sin 99. offisielle kamp for Røa. Fra da av var Myrvold stort sett fast på laget, men hun scoret ikke så mange mål. Myrvold fikk med seg fire overtidsminutter i 2006-cupfinalen. I 2007-sesongen scoret hun sitt eneste hat-trick, mot Sandviken. Hun la opp som toppspiller etter sesongslutt og sitt andre seriemesterskap. 

Myrvold spilte noe på rekruttlaget til Røa, før hun i 2010 gikk over til naboklubben Øvrevoll/Hosle. Den 7. september 2010 var hun med på å sikre laget opprykk til 2. divisjon.

## Referanser

## Eksterne lenker
* Profil på Alt om fotball
Nekrotiserende fasciitt

**Nekrotiserende fasciitt** er en sjelden bakteriell bløtdelsinfeksjon som rammer subcutant fettvev og muskelfascier. 

De fleste tilfellene er såkalte polybakterielle, det vil si at det er flere ulike bakterier som forårsaker infeksjonen. I rundt 15 prosent av tilfellene finner man bare én  bakteriestamme. Gruppe A-streptokokker er den enkeltbakterien som oftest forårsaker nekrotiserende fasciitt. 

Tilstanden gir vanligvis sepsis og ofte septisk sjokk med multiorgansvikt. Forløpet er oftest hurtig og dramatisk. Den viktigste behandlingen er hurtig kirurgi, hvor infisert og nekrotisk vev blir fjernet, samt behandling med bredspektret antibiotika. Hyperbar oksygenbehandling kan også ha en rolle i behandlingen. Sykdommen har selv med moderne behandling en dødelighet på rundt 25%.

## Referanser
 

## Eksterne lenker
* 
* Norsk helseinformatikk Nekrotiserende fasciitt
* Norsk legemiddelhåndbok T1.13 Nekrotiserende fasciitt
White Christmas (Elvis-album)

***White Christmas*** er et samlealbum med Elvis Presley, utgitt i 2000.

## Sporliste
# «Santa Claus is Back In Town»
# «White Christmas»
# «Here Comes Santa Claus (Right Down Santa Claus Lane)»
# «I'll Be Home for Christmas»
# «Blue Christmas»
# «Santa Bring My Back Back (to Me)»
# «O Little Town of Bethlehem»
# «Christmas Message from Elvis/Silent Night»
# «(There'll Be) Peace In the Valley (for Me)»
# «I Believe»
# «Take My Hand, Precious Land»
# «It is No Secret (What God Can Do)»
# «O Come, All Ye Faithful»
# «The First Noel»
# «On a Snowy Christmas Night»
# «Winter Wonderland»
# «The Wonderful World of Christmas»
# «It Won't Seem Like Christmas (Without You)»
# «I'll Be Home On Christmas Day»
# «If I Get Home On Christmas Day»
# «Holly Leaves and Christmas Trees»
# «Merry Christmas Baby»
# «Silver Bells»
# «Mama Liked the Roses»
# «If Every Day Was Like Christmas»
Hegreneset

**Hegreneset** er et sørovervendt nes ved Nyhavn i Ytre Sandviken i Bergen. Navnet har ifølge Bergen byleksikon sammenheng med fuglen hegre, og at *Hegravík* derav var navn på Sandviksbukten i middelalderen. (Legg forøvrig merke til de øvrige varianter i navnebruken på referanselisten nederst i denne artikkelen.)

Sandviken sjøbad, Gamle Bergen Museum og Elsesro ligger på andre siden av viken innenfor.

## Forsvarsverk
Hegreneset ble anlagt som forsvarsverk i 1801 for Bergen havn under Napoleonskrigene fra 1803 til 1815 og der var befestning med kanonbatteri ytterst på Hegreneset. Krutt til kanonbatteriene på Hegreneset ble laget i Krutthuset (1807/1809) som ligger litt nord for Hegreneset. Batteriet ble nedlagt 1872.

Bunker Hegrenes var også i bruk under andre verdenskrig.

## Valsemøllen
Hæggernes Valsemølle, er en kornsilo som dateres tilbake til 1760 første gang.

### Kulturminnet består av tre bygg
*Gamle Pakkhus, fra 1760, sjøhus, vernedato 8.mars 2019 
*Gamle Mølle, fra 1860, kvernhus-mølle, vernedato 8.mars 2019
*Nye Pakkhus, fra 1865, lagerbygning, vernedato 8.mars 2019

### Øvrige bygg
*Gamle kornsilo, fra 1899
*Nye kornsilo, fra 1950
*Nye mølle, fra 1970

Hæggernæs valsemølle ble nedlagt i 1992, gjennom et politisk vedtak som omhandlet den totale norske møllekapasitet. Alle de foran nevnte byggene står der fortsatt (2010).

## Referanser


## Eksterne lenker
*
Frontkollisjon

**Frontkollisjon** er et begrep som betyr at to kjøretøy kolliderer ved å kjøre frontene rett mot hverandre. Det kan skje på jernbane, på veg og til sjøs. 

## Fysikk
Hvis en sammenlikner en frontkollisjon mellom to like kjøretøy med en kollisjon mellom et kjøretøy og en stillestående vegg, vil det være dobbelt så mye bevegelsesmengde involvert i frontkollisjonen, men ødeleggelsen vil ikke bli større i frontkollisjonen fordi energien må fordeles på begge kjøretøyene. Dette kan sees fra Newtons tredje bevegelseslov. Hvis kjøretøyene er ulike, gjennom å ha ulik masse eller form, er denne analysen naturligvis bare approksimativ.

## Dødelighet
Frontkollisjoner kan være svært dødelige, og i 2021 stod de for 59% av alle dødsfall med personbiler i USA, mens kollisjoner fra siden var en annen stor kilde som stod for 22% av dødsfallene.

## Årsaker
Noen årsaker til frontkollisjon kan være:

* Et kjøretøy krysser midtstripen eller midten av umerket veg og krasjer inn i motgående kjøretøy, for eksempel på grunn av distraksjon eller svingete veg
* Kjøring i feil kjøreretning (spøkelseskjøring), enten vitende eller uvitende
* Et kjøretøy kjører av vegen og overkorrigerer, og dermed ender opp i motsatt fil
* Resultat av villet handling som foranledning, for eksempel forbikjøring på tofelts veg

## Referanser
Radmila Drljača

**Radmila Drljača** (født 1959) er en jugoslavisk håndballspiller som deltok i de olympiske leker 1980 i Moskva.

Drljača vant en olympisk sølvmedalje håndball under Sommer-OL 1984 i Los Angeles. Hun spilte på det jugoslaviske laget som kom på andreplass i håndballturneringen for damer bak Sovjetunionen. Det var seks lag som deltok og turneringen ble gjennomført med seriespill der alle lagene møttes en gang. Jugoslavia vant tre kamper og tapte en og spilte en uavgjort. Drljača spilte tre kamper i turneringen.

## OL-medaljer
* 1980  Moskva -  Sølv i håndball damer  Jugoslavia

## Referanser


## Eksterne lenker
*
Elvis Country (2006-album)

***Elvis Country*** er et samlealbum med Elvis Presley, utgitt i 2006.

## Sporliste
# «For the Good Times»
# «Take Good Care of Her»
# «She Wears My Ring»
# «Always on My Mind»
# «Snowbird»
# «Green, Green Grass of Home»
# «Tomorrow Never Comes»
# «A Hundred Years from Now»
# «Kentucky Rain»
# «Good Time Charlie's Got the Blues»
# «It Ain't No Big Thing»
# «Are You Sincere»
# «Release Me»
# «Funny How Time Slips Away»
# «I'm So Lonesome I Could Cry»
# «There's a Honky Tonk Angel»
# «If I'm a Fool (For Loving You)»
# «Pieces of My Life»
# «Blue Eyes Crying in the Rain...»
# «I Can't Stop Loving You»

## Eksterne lenker
*
Nicolay Lange-Nielsen

**Nicolay Lange-Nielsen** (født 1960) er en norsk skuespiller, bosatt i Oslo. Han er sønn av Sissel Lange-Nielsen og Trygve Lange-Nielsen.

Nicolay Lange-Nielsen ble uteksaminert fra Statens Teaterhøgskole i 1987. Han har vært tilknyttet en lang rekke norske teater og teatergrupper, og var i fra 1995&ndash;1996 ansatt ved Nationaltheatret.

Han har hatt roller i en lang rekke dramaserier- og programmer på NRK, deriblant *[[Offshore (TV-serie)|Offshore]]* og *[[Blodsband]]*. Han spilte rollen som hotellsjef Ragnar Lunde i *[[Hotel Cæsar]]* på TV 2 i perioden 1998&ndash;2003. Han hadde også regi på noen episoder av *[[Hotel Cæsar]]*.

Nicolay Lange-Nielsen er utdannet cand.mag. fra 1998, og har studert litteraturvitenskap, teatervitenskap og medievitenskap ved Universitetet i Oslo.

## Eksterne lenker
*
Albert Südekum

**Albert Oskar Wilhelm Südekum** (født 25. januar 1871 i Wolfenbüttel, død 18. februar 1944 i Berlin) var en tysk journalist og politiker (SPD).

Südekum var fra 14. november 1918 medlem av den provisoriske regjeringen (*[[Rat der Volksbeauftragten]]*) i Fristaten Preussen, hvor han var finansminister sammen med Hugo Simon. Den 4. januar 1919 ble han finansminister alene, og fra 25. mars 1919 til 29. mars 1920 var han finansminister i regjeringen til minister-president Paul Hirsch.

## Liv og virke
### Bakgrunn
Albert Südekum begynte skolegangen på landsbyskolen i Weißenhasel (Hessen-Nassau), og fortsatte etter borgerskolen på herzoglich-braunschweigisches Gymnasium i Wolfenbüttel. Etter *[[Abitur]]* i 1891 studerte han nasjonaløkonomi og statsvitenskap ved universitetene i Geneve, München, Berlin og Kiel der han i 1893 1893 ble dr.filos. 

### Journalist, redaktør
Han kom snart til å innta en markant stilling i den sosialdemokratiske pressen, blant annet som medarbeider i «Vorwärts» i Berlin og «Fränkische Tagespost» i Nürnberg, og (siden 1903) som hovedredaktør for «Sächsische Arbeiterzeitung» i Dresden. 

### Politiker
Han tilhørte fra 1900 den tyske riksdagen som representant for Nürnberg og var innen det sosialdemokratiske parti en av den revisjonistiske retningens ledende menn. Han nedla et utrettelig og fremgangsrikt arbeide for utviklingen av de tyske kommunale organisasjoner, blant annet som utgiver, fra 1901, av tidskriften «Kommunale Praxis» og som en av utgiverne av «Handwörterbuch der Kommunalwissenschaften«» og (fra 1908) av «Kommunales Jahrbuch».

Under første verdenskrig var Albert Südekum i nær samforstand med den tyske riksregjeringen avært aktiv for tysk propaganda blant sosialdemokrater i nøytrale utland, og foretok reiser til Italia, Romania og de nordiske land. I krigsårene var han stedfortredende ordførende i den tyske riksdagens hovedkomité og ble etter novemberrevolusjonen prøyssisk finansminister i 1919. I sine sosialistiske ministerkollegers øyne var han imidlertid ikke tilstrekkelig radikal og trakk seg derfor tilbake til privatlivet i begynnelsen av 1920.

### Innflytelse i Sverige
Under første verdenskrig spilte Albert Südekum en viktig rolle for forfatterne av *[[Aktivistboken]]*, Gustaf Steffen, Otto Järte og Yngve Larsson, som plederte for en svensk inngripen på tysk side. Südekum besøkte også Sverige to ganger under krigen og publiserte en artikkel i tidsskriftet *[[Det Nya Sverige]]*.

## Bibliografi i utvalg
**Das malthusische Gesetz* (1894)
**Grossstädtisches Wohnungselend* (1908) 

## Referanser


## Eksterne lenker
*
Girl in Oslo

«**Girl in Oslo**» er en låt av det norske rockebandet BigBang, skrevet av bandets vokalist og gitarist, Øystein Greni. Den ble først utgitt på EP-en *[[Girl In Oslo EP]]* 14. februar 2000, men senere også på studioalbumet *[[Clouds Rolling By]]* 21. august 2000. EP-en lå inne på VG-lista i tretten uker med nummer tre som beste plassering, mens *Clouds Rolling By* lå på lista i åtte uker med to som beste plassering. Bandet spilte låten på Spellemannprisen 2000.

I forbindelse med låtas 10-årsjubileum fortalte Greni til Lydverket at låta ikke handlet om en jente han kjente, men kjæresten til en bygningsarbeider på Blindern. I samme intervju forteller han at «Jeg tror låta handler om alt det jeg trodde kjærlighet skulle handle om. Det er kanskje mer enn noe annet en låt om forventningens glede, som ofte er det største. I kjærligheten også, dessverre.»

I 2010 hadde bandet, frem til da, fremført låten 1500 ganger.

## Mottakelse
Stein Østbø i VG kalte låten for en klassisk signaturlåt, etter å ha vært på utgivelseskonserten til *[[Clouds Rolling By]]*. Han sammenlignet låta andre bands signaturlåter, og trekker frem DumDum Boys' «Splitter Pine», The September Whens «Bullet Me», Seigmens «Metropolis» og deLillos' «Hjernen er alene» eller «Kokken Tor». Videre forteller han at låta har vært en konsertfavoritt de stedene han har sett bandet spille.

Musikksjef i NRK P3, Mats Borch Bugge, sammenlignet låta med The Temptations låt «Cloud Nine» og at låtas oppbygning er veldig god, med et strippende og drivende komp som forløses perfekt. I tillegg har den dette mystiske aspektet festet ved seg – hvem er egentlig låta skrevet til?».

## BigBang-utgivelser med låten
Etter utgivelsen av låta har den etablert seg som en av de mest kjente låtene til BigBang, og den er fast inventar på konserter. Låta har vært med på en rekke av BigBangs utgivelser.
**[[Girl In Oslo EP]]* (2000)
**[[Clouds Rolling By]]* (2000)
**[[Girl In Oslo EP (EU)]]* (2001)
**[[Radio Radio TV Sleep]]* (Konsertversjon) (2003)
**[[Radio Radio TV Sleep (film)]]* (Konsertversjon) (2003)
**[[Something Special - The Best of Bigbang]]* (2007)

## Besetning
### BigBang
*Nikolai Hængsle Eilertsen – bassgitar
*Olaf Olsen – trommer
*Øystein Greni – vokal, gitar
### Andre  musikere
*Karim Sayed – bongo, vokal
*Martin Winstad – conga
*Christer Engen – tamburin
*Svein Greni – saksofon
*Tarjei Grimsby – trombone
*Øystein Bjørk – trompet

## Referanser
Hugo am Zehnhoff

**Paul Hugo am Zehnhoff** (1855–1930) var en tysk jurist og politiker (Deutsche Zentrumspartei)

Under det tyske keiserrike var Zehnhoff fra 1898 til 1908 innvalgt i Preußisches Abgeordnetenhaus. Fra 1899 til 1918 var han innvalgt i Riksdagen, og under Weimarrepublikken var han fra 1919 til 1928 innvalgt i den grunnlovsgivende prøyssiske Landsforsamling og den prøyssiske Landdagen.

Fra 25. mars 1919 til 5. mars 1927 var Zehnhoff justisminister under landsregjeringene til minister-presidentene Paul Hirsch, Otto Braun, Adam Stegerwald og Wilhelm Marx.

## Referanser
Dan Donegan

**Dan Donegan** (født 1968) er en amerikansk gitarist i heavy-metal-bandet Disturbed, hvor han har vært med siden starten. 

## Diskografi
### Vandal
* *Better Days*

### Brawl
* *Demo Tape* (1994)

### Disturbed
* *Perfect Insanity EP* (1998)
* *Stupify EP* (1998)
* *[[The Sickness]]* (2000)
* *[[Believe (Disturbed-album)|Believe]]* (2002)
* *[[Ten Thousand Fists]]* (2005)
* *[[Indestructible]]* (2008)
* *[[Asylum (Disturbed-album)|Asylum]]* (2010)

## Eksterne lenker
* 
* 
* 
* 
*  Offisielt nettsted for Disturbed
John Moyer

**John Moyer** (født 1973) er en amerikansk bassist. Han spiller i alternativ metal-bandet Disturbed, hvor han erstattet den tidligere bassisten Steve «Fuzz» Kmak. 

Moyer ble født og vokste opp i El Paso, Texas. Han spilte tidligere i hard rock-bandet The Union Underground, og før det var han bassist i bandet Soak, begge fra Texas.
__NOTOC__
## Diskografi
### Soak
* *Omniphonic Globalnova* (1995)
* *Self-Titled* (1997)
* *Flywatt* (1998)
* *2179* (1999)

### The Union Underground
* *An Education in Rebellion* (2000)

### Disturbed
* *[[Ten Thousand Fists]]* (2005)
* *[[Indestructible]]* (2008)
* *[[Asylum (Disturbed-album)|Asylum]]* (2010)

## Eksterne lenker
* Offisielt nettsted for Disturbed
Asylum (Disturbed-album)

***Asylum*** er det femte albumet til heavy metal-bandet Disturbed.
Det ble lansert 31. august 2010.

## Sporliste

# «Remnants» (Instrumental) &ndash; 2:43
# «Asylum» &ndash; 4:36
# «The Infection» &ndash; 4:08
# «Warrior» &ndash; 3:24
# «Another Way To Die» &ndash; 4:13
# «Never Again» &ndash; 3:33
# «The Animal» &ndash; 4:13
# «Crucified» &ndash; 4:37
# «Serpentine» &ndash; 4:09
# «My Child» &ndash; 3:18
# «Sacrifice» &ndash; 4:00
# «Innocence» &ndash; 4:31
# «ISHFWILF» (skjult spor) (U2 cover) &ndash; 5:28
**Total lengde** &ndash; 52:46

## Eksterne lenker
*
Elvis 75 – Good Rockin’ Tonight

***Elvis 75 – Good Rockin' Tonight*** er et samlealbum med Elvis Presley, utgitt i  i anledning av «Rockekongen»s 75-årsjubileum. Elvis døde 16. august 1977.

## Sporliste
### CD 1
# «My Happiness»
# «That's All Right»
# «Blue Moon of Kentucky»
# «Good Rockin' Tonight»
# «Baby Let's Play House»
# «Mystery Train»
# «I Forgot to Remember to Forget»
# «I Got a Woman»
# «Heartbreak Hotel»
# «I Was the One»
# «Blue Suede Shoes»
# «My Baby Left Me»
# «One-Sided Love Affair»
# «I'm Gonna Sit Right Down and Cry (Over You)»
# «Lawdy, Miss Clawdy»
# «I Want You, I Need You, I Love You»
# «Hound Dog»
# «Don't Be Cruel»
# «Love Me Tender»
# «Love Me»
# «Paralyzed»
# «Too Much»
# «All Shook Up»
# «Mean Woman Blues»
# «(There'll Be) Peace In the Valley (for Me)»
# «(Let Me Be Your) Teddy Bear»
# «One Night»
# «Jailhouse Rock»
# «Treat Me Nice»
# «Blue Christmas»
# «Don't»
### CD 2
# «Hard Headed Woman»
# «Trouble»
# «King Creole»
# «Wear My Ring Around Your Neck»
# «I Need Your Love Tonight»
# «A Big Hunk O'Love»
# «(Now and Then There's) A Fool Such as I»
# «Stuck on You»
# «A Mess of Blues»
# «It's Now or Never»
# «Thrill of Your Love»
# «Such a Night»
# «Are You Lonesome Tonight?»
# «Reconsider Baby»
# «Doin' the Best i Can»
# «Pocketful of Rainbows»
# «Surrender»
# «Crying In the Chapel»
# «I Feel So Bad»
# «There's Always Me»
# «Judy»
# «Can't Help Falling In Love»
# «(Marie's the Name) His Latest Flame»
# «Little Sister»
# «Good Luck Charm»
# «Suspicion»
# «She's Not You»
# «Return to Sender»

### CD 3
# «Bossa Nova Baby»
# «(You're the) Devil in Disguise»
# «(It's a) Long Lonely Highway»
# «I Need Somebody to Lean On»
# «Viva Las Vegas»
# «It Hurts Me»
# «This is My Heaven»
# «Adam and Evil»
# «How Great Thou Art»
# «Tomorrow is a Long Time»
# «Guitar Man»
# «Big Boss Man»
# «Too Much Monkey Business»
# «U.S. Male»
# «If I Can Dream»
# «Memories»
# «Don't Cry Daddy»
# «In the Ghetto»
# «Suspicious Minds»
# «Stranger In My Own Home Town»
# «Kentucky Rain»
# «Only the Strong Survive»
### CD 4
# «Polk Salad Annie»
# «The Fool»
# «Funny How Time Slips Away»
# «I Washed My Hands In Muddy Water»
# «I Just Can't Help Believin'»
# «I'm Leavin'»
# «An American Trilogy»
# «Burning Love»
# «Always on My Mind»
# «Steamroller Blues»
# «Loving Arms»
# «Good Time Charlie's Got the Blues»
# «Promised Land»
# «T-R-O-U-B-L-E»
# «For the Heart»
# «Hurt»
# «Way Down»
# «Unchained Melody»
# «A Little Less Conversation»

## Referanser


## Eksterne lenker
*
Kvalsundet (Tromsø)

**Kvalsundet** er et sund i Tromsø kommune i Troms. Det ligger mellom Kvaløya i sørvest og Ringvassøya i nordøst. Sundet går fra Gåsvær ved nordspissen av Kvaløya i nordvest til Grøtsundet i sørøst. Det er rundt 21&nbsp;kilometer langt. Kvalsundtunnelen går under sundet.

## Referanser


## Eksterne lenker
*
Kvalsundet

**Kvalsundet** kan vise til:

*Kvalsundet (Tromsø) – et sund i Tromsø kommune i Troms
*Kvalsundet (Kvalsund) – et sund i Kvalsund kommune i Finnmark
Christian Svanholm

**Christian Svanholm** (født 4. mai 1906, død 1. april 1984) var domprost i Stavanger og Dr.theol. Han tok doktorgraden sin med en oppgave som het *H. C. Andersens ungdoms-tro. (Med henblikk på dens teologiske bakgrunn)*, og fikk graden 25. mars 1953. Han gav også ut to bøker om H.C. Andersen: *H.C. Andersens ungdomstro* og *Om og av H.C. Andersen*. Han oversatte en salme som finnes i *[[Norsk Salmebok (1985)|Norsk Salmebok]]* og *[[Norsk salmebok 2013]]*, nattverdsalmen «Som korn fra vide åkrer». 

Fra 1940 til 1952 var Svanholm sogneprest i Byneset menighet i Nidaros Bispedømme.

Svanholm var frimurer, og var leder for frimurerlosjen i Stavanger, St. Andreaslogen Utstein fra 1963 til 1981.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 130
Per Michaelsen

**Per Michaelsen** (1935–2005) var en norsk lokalpolitiker (H). Han var Hedrum kommunes siste ordfører fra 1. januar 1986 til 31. desember 1987.

Michaelsen tok examen artium i 1954 og lærerskoleeksamen i Hamar i 1960, og tok deretter norsk og pedagogikk grunnfag. Fra 1964–1970 var han lærer og rådgiver ved Såner ungdomsskole i Vestby, deretter i seks år skolestyrer ved Nesoddtangen ungdomsskole og et år konsulent ved Hedrum skolestyrekontor. I 1977 var han undervisningsinspektør ved Kvelde skole. Han var senere redaktør for Radio Larvik og personalrådgiver i Larvik kommune.

## Referanser
Just a Little Teardrop

«**Just a Little Teardrop**» er en single utgitt av det norske rockebandet The Pussycats i 1966. Bandets gitarist, Trond Graff skrev låten på Ski Hotell på et par timer, liggende på sengen med kassegitaren på magen, og en flaske eggelikør ved siden av. Sangen ble også utgitt på debutalbumet deres - Psst! Psst! - utgitt samme år. Låta lå ti uker på VG-lista i 1966, med nummer fire som høyeste plassering.

Platedirektør Audun Tylden holder låta for å være en av de ti beste poplåtene i verden.

## Listeplasseringer

## Personell
*Sverre Kjelsberg – Bassgitar, vokal
*Ottar Aasegg – Gitar
*Ingemar Stjerndahl – Orgel
*Friedel Brandt – Trommer
*Trond Graff – Gitar

## The Vineyards versjon

I 2010 ga det Oslo-baserte rockebandet The Vineyards ut en coverversjon av låten. Den ble gitt ut av Bergenslabelen REC90 både digitalt og på 7" vinylplate. I samme periode ga bandet også ut en coverversjon av en annen norsk låt fra 1966, Intet er nytt under solen, en sang opprinnelig sunget av Åse Kleveland og skrevet av Arne Bendiksen som Norges bidrag til Eurovision Song Contest 1966.

## Referanser
Injektiv funksjon

En funksjon \phi:A\to B er **injektiv**, hvis forskjellige elementer i *A* gir forskjellige funksjonsverdier i *B*. Mer eksakt er &phi; injektiv når \forall a,b\in A: a\ne b \Rightarrow \phi(a) \ne \phi(b). Det betyr altså, at hver eneste funksjonsverdi *y* har maksimalt én tilhørende *x*-verdi, \phi(x) = y. Begrepene **én-entydig**, **1-1** eller **en-til-en** brukes også.

## Se også
* Surjektiv
* Bijektiv

## Eksterne lenker
*
Surjektiv funksjon

En funksjon \phi:A\to B kalles **surjektiv** *på* B, og vi sier, at \phi er en *surjeksjon* av A **på** B, hvis \phi(A) = B.
Det vil si, hvis det til hvert element y\in B finnes *minst* ett element x\in A,
slik at \phi(x) = y.

Formelt: \forall y\in B, \exists x\in A: \phi(x) = y.

## Se også
* Injektiv
* Bijektiv

## Eksterne lenker
*
Marmorberget borettslag

**Marmorberget Borettslag** er et borettslag på Lambertseter i bydel Nordstrand. Marmorberget Borettslag ligger i en slak skråning nedover mot E6. Letteste ankomst er fra Ryen, ved å følge pil mot Lambertseter. Borettslaget ligger på venstre side et stykke før man når toppen av bakken og består av 538 leiligheter, fordelt på 23 blokker og 11 rekkehus.

Marmorberget borettslag ble påbegynt med oppføring av blokker i 1951, mens innflytting startet allerede i 1952 og rekkehusene var innflytningsklare i 1954. I de seinere år har borettslaget gjennomgått omfattende rehabilitering og oppussing, og framstår i dag som et moderne borettslag. Adressene i borettslaget er: Antenneveien 1-9 og 2-40 (unntatt 24-38), Lambertseterveien 39-41 og 45-59, Marmorveien 1-19 og 4-24, Nylænde 1-3 og Vaskeribakken 7-17 og 2-8. Sistnevnte veinavn ble vedtatt i 2014 og fikk overført adresser fra Antenneveien og Feltspatveien.

## Referanser


## Eksterne lenker
* Marmorberget.no
Helgi Valtýsson

**Helgi Valtýsson** (1877–1971) var en islandsk forfatter, poet og redaktør. Han grunnla en islandsk avdeling av livsforsikringslaget Andvake i 1920. Han jobbet som redaktør både i Norge og på Island, og gav ut boken *Blýants-myndir. Vísur og ljóð* i 1908 og diktsamlingen *Á hverfanda hveli* i 1962. Han har i tillegg oversatt en salme som man finner i *[[Norsk Salmebok (1985)|Norsk Salmebok]]*.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 159